সুজন ও সুমন পরিচয়ে ভাড়া বাড়িতে ওঠে জঙ্গিরা – ক্রাইম রিপোর্টার ২৪.কম
সুজন ও সুমন পরিচয়ে ভাড়া বাড়িতে ওঠে জঙ্গিরা
এপ্রিল ২৯, ২০১৯ এপ্রিল ২৯, ২০১৯ ওয়াজ কুরুনী	০ Comments
রাজধানীর মোহাম্মদপুরের বসিলায় জঙ্গি আস্তানায় পরিচালিত অভিযানে দুজনের মরদেহ উদ্ধার করেছে র‌্যাব। প্রাথমিকভাবে তাদের পরিচয় পাওয়া গেছে সুজন ও সুমন নামে। তাদের মধ্যে একজন নিজের পরিচয় দেয় ভ্যানচালক এবং আরেকজন নিজেকে বেসরকারি চাকরিজীবী বলে পরিচয় দেয়।খবর ক্রাইম রিপোর্টার ২৪.কমের।
আজ সোমবার ভোরে ওই জঙ্গি আস্তানায় অভিযানের সময় আটক বাড়িটির কেয়ারটেকার সোহাগকে প্রাথমিক জিজ্ঞাসাবাদের ভিত্তিতে এ তথ্য জানতে পারে র‌্যাব।
এই জঙ্গিরা কোনো সংগঠনের কি-না, তা এখনো নিশ্চিত হতে পারেনি র‌্যাব। জানতে চাইলে র‌্যাবের মহাপরিচালক (ডিজি) বেনজীর আহমেদ সাংবাদিকদের জানান,তারা কোন সংগঠনের প্রাথমিকভাবে নিশ্চিত নই। তাদের পরিচয়ও এখনো জানা যায়নি, এ বিষয়ে পরে জানানো হবে।
বাড়ির কেয়ারটেকার জানিয়েছে, দেড়মাস আগে ১৫শ’ টাকায় সেই বাসা ভাড়া নেওয়ার সময় বলে জানায়। প্রথমে ব্যাচেলর ভাড়া দেওয়া হবে না জেনে পরে নিজেদের বিবাহিত পরিচয় দেয় দু’জন। তখন তারা জানায়, দু’জনের স্ত্রীই দু-একদিনের মধ্যে আসবে।
জাহাঙ্গীর জানান, দেড়মাস আগে বাসা ভাড়া নিলেও দু’জন কখনোই একটানা থাকেনি। তাদের স্ত্রীকেও আনেনি যেহেতু, সেহেতু কেয়ারটেকারও এ বিষয়ে কিছু বলেনি। তারা মাঝেমধ্যে আসতো এবং দুই-একদিন করে থেকেছে। প্রথমবারের মতো গত ৩-৪ দিন ধরে একটানা দু’জন একসঙ্গে থাকছিল।খবর ক্রাইম রিপোর্টার ২৪.কমের।
← ছাত্রী ধর্ষণে অভিযুক্ত সাইফুল ‘বন্দুকযুদ্ধে’ নিহত
আমরা কখনোই ফেভারিট না, কষ্ট করতে হবে : মাশরাফি →
সময় বিকাল ৪:০৯